b'\n_START_ARTICLE_\nM/S Astrid Thord\xc3\xa9n\n_START_PARAGRAPH_\nM/S Astrid Thord\xc3\xa9n oli suomalainen rahtimoottorilaiva joka valmistui 31. hein\xc3\xa4kuuta 1937 Crichton-Vulcan Oy:n Turun telakalta. Laivan omistaja oli Gustaf Thord\xc3\xa9n ja sen kotisatama oli Kulosaari._NEWLINE_Astrid Thord\xc3\xa9n luovutettiin vuonna 1945 sotakorvauksena Neuvostoliittoon jossa sen nimeksi tuli vuonna 1946 Griboyedov ja kotisatamaksi Leningrad. Laiva luovutettiin vuonna 1973 Latvian Riikaan romutettavaksi. Romutus tapahtui Gandiassa joulukuussa 1976._NEWLINE_Laivan pituus oli 93,20 metri\xc3\xa4, leveys 12,88 metri\xc3\xa4 ja syv\xc3\xa4ys 4,68 metri\xc3\xa4. Laivan bruttovetoisuus oli 1 815 tonnia, nettovetoisuus 766 tonnia ja kuollut paino 3 000 tonnia. Laivan voimanl\xc3\xa4hteen\xc3\xa4 oli kaksi kuusisylinterist\xc3\xa4 Atlas Polar dieselmoottoria joiden teho oli 1 370 hevosvoimaa.'